Krispin Beobide

Krispin Beobide (Azpeitia, Gipuzkoa, 1848ko urriaren 25a - Tolosa, Gipuzkoa, 1891ko maiatzaren 28a) euskal idazlea izan zen.

 Biografia 
Frantziskotar apaiztu zen. Apaiz ikasketak Donapaleun egin zituen, eta 1875ean Gasteizen apaiztu eta Tolosara joan zen. 1884. urtean Tolosako komentuko nagusi izendatu zuten. Urtebete geroago bere lan nagusia eman zuen argitara: Asis-co loria edo Francisco Santu aundiyaren eta pobrien aita-lenaren bizitza, 562 orrialdekoa. 1966. urtean Auspoa Bildumak bere lanaren bigarren argitalpena plazaratu zuen Asis-ko loria izenburupean.

Karlistaldian Tolosako komentua liberalen eskuetan erori zen eta Krispinek Zarauzkora joan behar izan zuen. Anaia hil zenean, hark utzitako lekua bete zuen Tolosan.

Euskal Herria aldizkarian C. Otaegi eta A. Zabalarekin batera Guadalupeko peregrinazioko donzeleen kantak plazaratu zituen 1885ean. Hurrengo urtean Jesus aurraren bederatzi-urrena kaleratu zuen, 1889 eta 1896an berrargitaratu zena.

Beobidek erabili zuen euskalkia gipuzkera izan zen.

 Lanak 
 Erlijioa 
 Asis-co loria edo Francisco Santu aundiyaren eta pobrien aita-lenaren bicitza (1885, Tolosa)
 Jesus Aurraren bederatzi-urrena (1887, Tolosa)

 Erreferentziak 

 Kanpo loturak 
  Krispin Beobide literaturaren zubitegian

Beobide, Krispin
Kategoria:Erromantizismoa Euskal Herrian
Kategoria:Tolosan hildakoak